# data[].attributes.body
I mbliana, chaith mé cúig seachtaine ar scoil i mBrittany, in iarthuaisceart na Fraince. Taithí den chéad scoth a bhí inti agus d’fhoghlaim mé go leor faoin teanga, faoin tír agus faoina chultúir.

# data[].attributes.body
Chaith mé an dara seachtain den taithí oibre na Nollag sna cúirteanna coiriúlachta chun foghlaim faoi córas cheartas agus dlí na hÉireann agus chun léargas a fháil ar obair an abhcóide. D’oscail na cúirteanna ag 10:30 ar Dé Luain agus bhuail mé le abhcóide óg darbh ainm Jack Healy. Dúirt Jack liom go raibh sé chun mé a threorú don seachtain agus córas na cúirteanna a thaispeáint dom.

Mhúin sé dom faoi na cineál cúirteanna éagsúla agus leagan amach an seomra cúirte agus na ról atá ag na daoine ann. Thug Jack a uimhir ghutháin dom ansin agus dúirt sé go raibh sé chun téacsanna a sheoladh dom maidir le cásanna suimiúla na cúirte sa seachtain sin.

Ghabh mé buíochas le Jack agus thosaigh mé ag taiscéal an foirgnimh.

# data[].attributes.attachment_caption
Sampla den sort rud a bhí mé ag caint faoi 

# data[].attributes.body
I mbliana ghlac mé páirt i gcomórtas Parlaimint Óige na hEorpa i nGaillimh. Is eagraíocht é EYP a bhailíonn daoine óga (16-18 bliain d’aois) ó fud fad na tíre agus a thugann deis dóibh díospóireacht agus plé a dhéanamh faoi fadhbanna domhanda atá siad paiseanta faoi. Chuaigh mé chuig an tionól Mumhain/Uladh agus bhí mé mar an t-aon baill ó Chúige Laighean

Roimh an tionól fuair gach duine rogha de 7 gcoistí a dhéanann plé ar ghnéithe difriúla den saol. Roghnaigh mé an choiste REGI (Regional Development) agus bhuail mé le na daoine eile ar mo choiste. Bhí cruinniú againn agus chuireamar muid féin in aithne lena chéile. Ansin, bhí orainn ár “resolution” a chumadh. Theastaigh uainn an rochtain ar idirlíon i gceantair tuaithe a fheabhsú agus chruthaigh muid plean le chéile chun é sin a bhaint amach. Tar éis go raibh muid ar fad sásta lenár réiteach, d’fhágamar an ollscoil chun an oíche a chaitheamh i mbrú óige i gcathair na Gaillimhe.

D’éiríomar ag a seacht a chloig an lá dar gcionn chun a bheith luadh don GA (General Assembly) a thosaigh ag a deich a chloig. Is tionól mór é an GA ina dhéanann gach coiste cur i láthair agus díospóireacht ar a réitigh. Thaitin an páirt seo go mór liom agus d’fhoghlaim mé go leor ó na choistí eile. Bhí an deis agam díospóireacht oscailte a dhéanamh le gach ceann de na coistí eile agus chun ár réiteach a chosaint. Ar deireadh, tógann na chathaoirligh vóta, tá rogha ag gach baill vóta a chaitheamh ar son nó i gcoinne na coistí eile. D’éirigh linn lenár réiteach - ní raibh ach cúigear a chaith vóta ina choinne!

Deireadh seachtaine den chéad scoth a bhí ann. Rinne mé cairde nua le daoine ó chontaetha eile, d’fhoghlaim mé go leor faoi fadhbanna an lae inniu, rinne mé forbairt ar mo scileanna díospóireachta agus bhí an deis agam Gaeilge labhairt fiú! Beidh mé ag an tionól Laighean chomh maith i Mí Feabhra agus beidh Aidan Mac Dhonncha agus beirt cara eile i dteannta liom. Táim ag súil go mór leis!

Taitneamh: 7/10

Fiúntas: 9/10

# data[].attributes.body
Theastaigh uaim níos mó cócaireacht sláintiúil a dhéanamh i mbliana, go háirithe tar éis bia blasta na Fraince a bhlasadh. Déanfaidh mé taifead do na béilí anseo.

# data[].attributes.body
Tá chuile scoil sa Fhrainc measctha agus ní bhíonn éide scoile acu. Scoileanna móra atá iontu agus bíonn daltaí chomh óg le 10 bliain d’aois sa foirgneamh céanna le daltaí 18-19 mbliana d’aois. Thaitin mo scoil go mór liom, Lycee Notre-Dame de Kerbertrand is ainm dó agus bhí sé suite i bhforaois fiche nóiméad ó theach mo chomhfhreagraí. Ar scoil bhí ranganna níos faide acu, uaireanta suas go dhá uair sa seomra ranga gan bhrise agus bhí foin póca ceadaithe le húsáid pé uair is mian le na daltaí. Ní raibh an béim céanna ar spóirt ann is atá againne, ní raibh foirne spóirt sa scoil agus níor chaith siad ach uair amháin in aghaidh na seachtaine ag imirt eitpheile mar chorpoideachas. In áit an spóirt, cuireann an scoil an-bhéim ar ealaín agus teangacha. Bhí na daltaí eile an-chairdiúil liom agus bhí suim mhór acu i gcultúr na hÉireann agus an Ghaeilge chomh maith. Bhí uair go leath againn don lón, agus d’itheamar béile trí chúrsa i gceaintín na scoile. Bhí cead ag daltaí chomh óg le 14 bliain d’aois carranna a thiomáint ar scoil agus bhí limistéir airithe ar champas na scoile ina raibh cead ag na daltaí tobac a chaitheamh go poiblí.

# data[].attributes.headline
Rudaí eile a rinne mé agus mé sa Fhrainc

# data[].attributes.subject
Rudaí eile a rinne mé agus mé sa Fhrainc

# data[].attributes.body
Chuaigh mé chuig na pictiúrlainne faoi dhó

Chuamar ag paddláil ar an gcósta isteach agus amach ó phluaiseanna

D’éist me le go leor ceol

Chuaigh mé ar turas go dtí Mont Saint Michel agus Saint Malo

D’ith mé go leor béilí suimiula

Ranganna Spáinnise tré mheán na Fraincise

# data[].attributes.attachment_caption
Pictiúr eile de cháisleán Mont Saint-Michel

# data[].attributes.body
Ar deireadh seachtaine mo thríú seachtain, chuaigh mé ar turas le chlann mo chomhfhreagraí go dtí Normandy. Ar dé Sathairn, thugamar cuairt ar chathair Saint-Malo. Thaitin atmaisféar an chathair go mór liom, is cathair an-tábhachtach í i stair na Fraince. Tá stair fada aige le foghlaí mara, nó “corsairs”. Agus mé ag siúl na sráideanna, mhothaigh mé ar nós Jack Sparrow! Fuairemar “galette” agus shiúleamar ar bhailí na cathrach.

Tar éis Saint-Malo, chaitheamar an oíche i mbaile beag cois farraige darbh ainm Cancale. D’itheamar ár ndinnéar i mbialann deas agus chuamar a chodladh. An lá ina dhiaidh, thosaigh muid ar ár mbealach go Mont Saint-Michel.

Is baile é Mont Saint Michel atá suite ar charraig aon cileaméadar ón gcósta agus is é an dara suíomh is coitianta do chuairteoirí sa Fhrainc (tar éis an Túr Eiffel). Thosaigh tógáil ar an mainistir sa bhliain 706 agus thóg sé 1300 bliain eile chun foirm deireanach an mainistir a chríochnú. Bhí 1200 daoine ina gcónaí ann san aimsir chaite, ach sa lá atá inniu ann, ní chónaíonn ach 30 daoine ann. Mar aon le Saint Malo, bhí an baile an-tábhachtach i stair na Fraince, cosaint iontach míleata a bhí ann sna cogaidh

# data[].attributes.body
Tar éis am scoile, d’fhill mé ar theach mo chomhfhreagraí, Arthus. D’fhan mé leis féin agus lena mhuintir don seal. Chónaigh siad i Quimperlé, cathair bheag, dhá uair ó bPáras. Teaghlach an-dheas a bhí iontu. Bhí mo sheomra féin agus mo dheasc féin agam sa teach, ar a dhearna mé m’obair bhaile. Sa Fhrainc, thosaigh an dinnéar ag a naoi a chloig agus is minic gur chríochnaigh sé chomh déanach le leathuair tar éis a deich. Bainisteoirí bialainne ab ea na tuismitheoirí, agus gach oíche d’itheamar béile áille. D’ith mé roinnt béile aisteacha ar nós les escargots, les oreilles de cochons, foie gras (duck liver)  agus go leor fromage! D’fhoghlaim mé go bhfuil sé an-chabhrach agus tú thar lear ós rud é go bhfuil tú sásta aon rud a ithe. Tá na Francaigh an-bhródúil as a mbia agus bíonn siad an-sásta leat má sheasann tú amach as do ‘zón compord”. D’ól an chlann fíon gach oíche agus uaireanta d’ól na buachaillí ag an mbord freisin.

# data[].attributes.body
Cathair álainn ina raibh stair de foghlaí mara a bheith ina chónaí inti. Ba bhreá liom filleadh uirthi sa todhchaí.

# data[].attributes.body
D’fhill mé on Fhrainc díreach in am do mo chéad triail don cheoldráma. Chuir mé m’ainm síos i gcomhair gach ról firinscneach agus chan mé ‘A Whole New World’ os comhair an Máistir Ó Dubhurthuile agus an Iníon Ní Arrachtáin.

# data[].attributes.body
Fuair mé ríomhphost ón In Ní Arrachtáin ag rá go raibh ‘call-back’ le bheith agam do pháirt Aladdin

# data[].attributes.body
Ar deireadh, ní bhfuair mé ról Aladdin, ach ról saighdiúir 1. Tá ceithre ensemble agam agus táim ar dhá choiste (Coiste Feisteas agus Coiste Chláir). Táim ag súil go mór leis!

# data[].attributes.body
Maidir leis an teanga Fraincise, is teanga álainn é ach tá eisceacht acu do ghach rud. Anuas ar seo, tá go leor bealaí chun an rud céanna a rá - an-mearbhlach. D’aithin mé go raibh mé in ann beagnach gach rud a thuiscint sna ranganna tar éis coicíse ach thóg sé dhá seachtain eile orm a bheith muiníneach le labhairt na teanga. Ós rud é go bhfuil sibh ag iarradh bhur gcuid Fraincis a fheabhsú, molaim daoibh go láidir seal a chaitheamh sa Fhrainc san idirbhliain. Creidim go raibh sé an-fiúntach dom.

# data[].attributes.body
I mbliana chaith mé seachtain i stáisiúin Gardaí i dTamhlacht.

# data[].attributes.body
Rinneamar plé ar ról an Gharda agus chualamar ó Ghardaí, na buaicphointí dá bpost ach chomh maith na rudaí nach bhfuil chomh taitneamhach chomh maith. Chuireamar ceisteanna pearsanta orthu maidir lena thaithí leis an gcoiriúlacht. Thugamar cuairt ar na chillín príosún i stáisiún Tamhlacht

# data[].attributes.body
Thugamar cuairt ar stáisiún an ERU. Is aonad é seo atá dírithe ar chosaint agus atá freagartha faoi airm (tá cead acu gunnaí a úsáid). Thaispeáin siad dúinn a armlann suntasach de arm marfach agus neamhmarfach. Chonaiceamar gunnaí, carranna, báid, madraí, drones agus bhí an seans agam gunna MP4 a scaoileadh!

# data[].attributes.body
Thugamar cuairt ar traenáil an aonad Ord Poiblí i Leamhchán.

Déileálann na Gardaí le rudaí cosúil le círéibeanna sa chathair agus daoine ag troid tar éis cluichí spóirt. Tá armúr mór dubh agus sciath acu chun iad féin a chosaint. Anuas ar seo, tá capaill acu chun rith tríd sluanna móra de dhaoine. Bhí seans againn féachaint orthu agus iad ag traenáil. Bhíodar ag chleachtadh a chuid beartaíochta, ag siúl i línte leis na sciath srl. Ansin, thug siad briocaí agus píosaí adhmaid dúinn chun caitheamh orthu. Ní ghach lá go bhfuil an deis agam é sin a dhéanamh! Tar éis é sin, thóg siad buamaí peitreal amach agus scaoil siad ar an talamh iad ag ligeant orthu gur i chíréib a bhíodar. Shiúl na gardaí tríd an tine ina chulaith dódhíonach. Bhí sé ar nós rud éigin ó scannáin chogaidh. Lá spéisiúil a bhí inti go cinnte!

# data[].attributes.body
Inniu, chaitheamar an lá i mBaile an Bhaspailigh, i gcontae an Mhí. Chonaiceamar héileacaptar ag eitilt, an aonad capaill, an aonad uisce agus madraí drugaí ag obair. Bhí mé ag labhairt le úinéir na madraí drugaí agus fir an aonad uisce. An-suimiúil ar fad.

# data[].attributes.body
Don lá deireanach, bhuaileamar leis an aonad drugaí a rinne taispeántas drugaí dúinn. Roinn siad cúpla scéalta linn maidir le díoltóir drugaí agus ansin thaispeáin siad ‘crack cocaine’ agus ‘heroin’ dúinn. Lig siad dúinn iad a thógáil inár lámha. Bhí sé suimiúil na substaintí a fheiceáil, tá siad chomh beag agus simplí ach tá an chumas acu saol daoine a scriosadh go hiomlán. Ina dhiaidh sin, thógamar bus go dtí an aonad fóiréinsic i gCromghlinn. Thaispeáin siad méarlorg dúinn agus an chaoi go dhéanann siad anailís ar DNA coirpigh. Bheadh sé an-deacair chun an dlí a bhriseadh sa tír agus téigh saor neamhchiontach. Tá na céadta bealaí ag na Gardaí chun beir ar choirpigh agus iad a thabhairt chun láimhe.

# data[].attributes.attachment_caption
Seo a chaith mé mo chéad seachtain d’obair dheonach i mí Nollaig

# data[].attributes.body
Bhuail mé le bainisteoir an siopa, Leo, ag a leathuair tar éis a naoi agus thosaigh mé leis an obair. Rinne mé sórtáil ar go leor earraí (éadaí, DVDs, CDs) a bhí tar éis teacht isteach sa siopa agus chuir mé na praghsanna cuí orthu le lipéid. Ansin, chabhraigh mé le oibrí dheonach eile darbh ainm Etaine agus í ag cuir DVDs ar seilf in ord aibítir. Bhí an obair seo tuirsiúil ach thaitin sé liom agus cheannaigh mé mo scannán féin ag deireadh an lae. Chríochnaigh mé suas ag 2:30.

# data[].attributes.body
Bhí an siopa níos ciúine inniu ó thaobh custaiméirí de, ach bhí i bhfad níos mó pacáistí deonacháin. Chabhraigh mé le Leo na earraí a shórtáil arís. I measc na pacáistí, bhí bréagáin, éadaí, CDs, maisiúcháin Nollaig, leabhair, seodra agus fiú bosca mór de spéaclaí gréine! Bhí sé spéisiúil polladh tríd na boscaí agus na earraí éagsúla a aimsiú. Bhí sé ar nós bronntanais a oscailt ar mhaidin Nollaig.

D’úsáid mé ríomhaire chun lipéad a chruthú do na earraí agus chuir mé amach ar na seilfeanna iad. Nuair a tháinig muid ar aon earraí (go háirithe éadaí) neamhcuí nó ár droch-chaighdeán, dúirt Leo liom chun iad a chaitheamh sa bhosca bruscar bán, ionas go bhféadfaidís athchúrsáil a dhéanamh orthu, i siopa Vincents eile nó in ionad athchúrsála. Déanann Vincents é seo, dúirt sé liom, ní hamháin ar mhaitheas na timpeallachta, ach chun ualach na siopa a laghdú freisin. Bhí go leor éadaí acu ar na racaí nach raibh díolta acu go fóill, agus níor theastaigh uaidh go mbeadh an iomarca éadaí ag luí timpeall na háite. “Ní siopa éadaí é seo” a dúirt sé liom.

Bhí an-iomarca leabhair sa siopa freisin, agus DVDs. Níos fearr ná a bheith gann, is dócha!

# data[].attributes.body
Bhain mé taitneamh as mo sheachtain leis na Gardaí agus taithí fiúntach a bhí ann. D’fhoghlaim mé an-chuid faoin córas dlí na tíre, na postana iomadúla atá ag Gardaí agus na brainsí éagsúla gur féidir leat a bheith i do “shaineolaí’ iontu. Áfach, d’oscail sé mo shúile do ghnéithe diúltacha sa tír seo ar nós coiriúlacht, fadhbanna na drugaí, an bhochtaineacht agus easpa dídean. Cé go bhfuil meas mór agam do na Ghardaí tar éis mo thaithí, ní dóigh liom go mbeadh sé ionam rudaí mar sin a fheiceáil gach lá agus dá bharr níor mhaith liom a bheith i mo Gharda sa todhchaí.

Fiúntas: 5/10

Spraoi: 7/10

# data[].attributes.body
Lá níos gnóthaí a bhí ann inniu, agus bhí go leor deonacháin á thabhairt isteach ag daoine. Chuaigh mé tríd na éadaí arís, ar thóir brandaí cáiliúla. Rinne mé athchóiriú ar bhord an “Bric-a-Brac” agus an seilf bréagáin páistí.

# data[].attributes.body
Bhí comhrá agam le seanfhear faoin gceol agus chur sé in iúl dom cúpla siopaí dara lámha i mBaile Átha Cliath ina mbeadh mé in ann vinyls a cheannach. Chabhraigh mé le Linda na pacáistí móra leabhair a bhogadh thíos agus thuas staighre. Chuir mé snas ar an seilf “bric a brac” arís agus ghlan mé cúpla plátaí práis salach. Nuair a bhí mé críochnaithe leo bhí siad ag lonrú. Bhí comhrá agam le bean ón Úcráin a oibríonn sa siopa faoin ghéarchéim ina tír dúchas agus cad a cheapann sí faoi Éire.

# data[].attributes.body
Bhí mo lá dheireanach mar an lá is gnóthaí go dtí seo! Tháinig bosca mór de sheodra isteach agus bhí orm taighde a dhéanamh orthu chun praghas a chur orthu. Thóg mé amach na seanéadaí ó na racaí nach raibh díolta acu le níos mó ná dhá mhí anuas agus rinne mé malartú orthu le éadaí nua gheimhridh cosúil le cótaí móra agus geansaithe. Ansin, chabhraigh mé le Etaine roinnt pictiúirí áille a chrochadh suas ar na ballaí. Bhí ceann amháin ina pictiúr de chuid Matisse, pictiúr a chonaic mé sa Musée d’Orsay i bPáras. Bhí comhrá agam le Etaine maidir leis an ealaín is fearr léi. Ansin chuir mé roinnt deisiúcháin Nollaig chun barr na siopa ionas go ndéanfaidh daoine tobcheannach orthu roimh an Nollaig.

Shínigh Leo agus Joe mo theastas scoile, ghabh mé mo bhuíochas le gach duine sa siopa agus d’fhág mé.

# data[].attributes.body
Bhain mé fiúntas as mo thaithí sa siopa carthanachta. Ba é mo chéad post “formáilte” a bhí agam riamh agus bheadh sé úsáideach do mo CV.

D’fhoghlaim mé:

Conas déileáil le daoine difriúla

Conas díolacháin a dhéanamh

An tábhacht a bhaineann le d’áit oibre a choinneáil néata agus glan

Obair foirne

Tábhacht an athchúrsáil agus saol ré ceart, suntasach a bhaint as éadaí mar shampla

Conas a oibríonn gnólacht (conas a cinntíonn brabús)

Go bhfuil go leor daoine a dhéanann obair dheonach lán aimseartha toisc go gcreideann siad sa charthanacht agus go gcreideann siad go bhfuil difríocht á dhéanamh acu. Cuireann siad maitheas daoine eile thar a thuilleamh airgeadais féin.

Go bhfuil am agus iarracht mar an deonacháin is fearr gur féidir a thabhairt

Mothaím go raibh an taithí seo fiúntach agus táim bródúil as an obair atá déanta agam sa seachtain seo, d’fhoghlaim mé ní hamháin faoin gnó ach faoin saol i gcoitinne freisin. Áfach, níor mhaith liom obair san earnáil miondíola sa todhchaí, caithfidh go bhfuil foighne dochreidte ag duine chun é a dhéanamh. Anuas ar seo, fuair an obair saghas leadránach agus liodánach uaireanta, rud nach thaitníonn liom go pearsanta.

Fiúntas: 9/10

Taitneamh: 4/10

# data[].attributes.body
Cheannaigh mé an leabhair oibre seo ó brighterminds.ie ar phraghas 16 euro. Theastaigh uaim feabhsú leis an mata roimh an cúigiú bliain agus thapaigh mé an deis.

Tá go leor ceisteanna scrúduithe Ardleibhéil sa leabhar agus tá sé roinnte ina chaibidil éagsúla do topaicí difriúla den mata. Anuas ar seo, tá ranganna beo ar líne ag an gcomhlacht ina réitíonn siad na fadhbanna beo ar líne ar eagla nach dtuigeann tú na ceisteanna. Is bean ón Institiúid a dhéanann na ceachtanna agus tá siad ar siúl Dé Céadaoin, Déardaoin, Dé Sathairn agus Dé Domhnach.

Tá súil agam go seasfaidh an obair seo liom amach anseo.

# data[].attributes.body
I bhfoirgnimh mhór an CCJ, tá 22 seomra cúirte ann san iomlán agus bhí an deis agam freastal ar ghach cheann dóibh sa seachtain a chaith mé ann. Déileálann na seomraí ar an mbun urlár (1-5) le cásanna dúiche cosúil le coireanna tiomáint, foréigean, damáiste agus seilbh ar drugaí mídhleathach. Is iad seo na cúirteanna is ghnóthaí agus den chuid is mó agus ní bhíonn giúiré ann. Déanann an chúirt dúiche bainistiú ar dátaí chomh maith, bogann siad cásanna ar aghaidh go dátaí níos déanaí.

Ar an dara urlár tá na seomraí cúirt chuarda. Déileálann siad le gach rud seachas na cásanna is dáiríre agus tá giúiré agus tabhair breithiúnas acu. Déantar an chinneadh ar pionós sa chúirt seo chomh le taispeáint an fianaise. Bhí na cúirteanna seo mar na chinn is siamsúla.

Ar an tríú urlár tá na Príomh Chúirteanna Coiriúil. Déileálann na cúirteanna seo leis na cásanna is tromchúisí agus is dáiríre (dúnmharú, ionsaithe ghnéasach). Bíonn giúiré ann sna cúirteanna seo chun cabhraigh leis an mbreitheamh an chinneadh a dhéanamh.

Ansin tá an Chúirt Coiriúil Speisialta. Tá an cúirt seo cosúil leis an bpríomh cúirt, ach in áit 12 baill giúiré tá triúir breithimh ann chun cinneadh a dhéanamh. Úsáidtear an cúirt seo i gcásanna bainteach le drongana drugaí nó grúpaí dainséarach a mbeadh an chumas acu dul ar thóir baill den ghiúiré.

# data[].attributes.body
Toisc go ndeachaigh mé chun na cúirteanna chomh luath roimh briseadh na Nollag, ní raibh na cúirteanna chomh ghnóthach is gur féidir leo a bheith. Bhí an chuid is mó de na chásanna móra curtha ar cheal go dtí an athbhliain agus bhí mé fágtha le cásanna níos lú. Fós féin, bhí deis agam freastal ar dhá chásanna dúnmharú agus óráid cosaint agus ionchúiseamh na abhcóide a chloisteáil.

Chuir mé go leor ceisteanna ar Jack maidir lena phost agus leis an dlí i gcoitinne agus bhí sé lán sásta mo cheisteanna iomadúla a fhreagrú. Thug sé na buntáistí agus na míbhuntáistí den phost dom agus soiléirigh sé dom na deiseanna a osclaíonn céim sa dlí. Deir sé chun a bheith i do dhlíodóir maith caithfidh go bhfuil athléimneacht agus díogras ag baint leat, go háirithe sna chéad cúpla bliain do do réim. Deir sé freisin go bhfuil go leor léitheoireacht ag baint leis an bpost agus go cabhraíonn scileanna maithe scríbhneoireacht agus óráidíocht. Ghlac mé nótaí do ghach píosa eolas a roinn sé liom.

Thaitin córas na cúirteanna go mór liom. Níl aon cur amú ama ag baint leis na cásanna. Muna bhfuil an cúisí i láthair sa seomra cúirte nó muna bhfuil píosa fianaise tábhachtach faighte ag an breitheamh, déanann sí/sé an chás a bhogadh láithreach go dtí dáta nua sa thodhchaí. Rud eile a thaitin liom ná cé chomh cóir agus ceart is a raibh na breithimh. Bhíodar go hiomlán neodrach agus cothrom, fiú le cúisigh le níos mó ná 50 coireanna déanta acu. Mhothaigh mé nach raibh na tabhair breithimh ann chun píonós a ghearradh ar dhaoine ach chun cabhrú leo ceangal ceart a chothú leis an sochaí, fiú ag tabhairt cúnamh dóibh más gá. Is léir go raibh trua acu de na daoine agus go raibh muinín acu go athróidh siad ar mhaitheas an sochaí. Shíl mé go raibh dóchas na breithimh spreagúil.

# data[].attributes.body
Bhain mé sult agus tairbhe agus mo sheachtain sna cúirteanna agus is cinnte gur fhoghlaim mé go leor uaidh, ó thaobh an dlí, an sochaí agus Domhain i gcoitinne. Anuas ar seo, sheas sé mar léargas cabhrach isteach i ndomhain an Dlí agus d’fhreagair sé mo cheisteanna maidir le réim san earnáil.

Creidim go mbeadh suim agam céim sa dlí a fháil sa Choláiste ach nílim cinnte faoi post an abhcóide, de bharr cúpla cúiseanna. Táim ag súil go dtabharfaidh mo chéad taithí dlíthiúil eile in Arthur Cox, léargas ar postana eile bainteach leis an dlí. Ar aon nós, táim sásta gur chaith mé an seachtain seo sna cúirteanna. B’fhiú go mór é.

Taitneamh: 7/10

Fiúntas: 9/10

# data[].attributes.body
Rinne gach duine sa bhliain trialacha mhianaigh i mbliana. Is scrúdú é seo atá curtha orainn chun a thaispeáint céard iad na háiteanna luíonn ár gcumais in ábhair éagsúla. Rinneamar an scrúdú ar líne i seomra 17. Roinneadh an scrúdú ina trí chuid; bhí cuid amháin do fhocal, cuid eile do uimhreacha agus cuid deireanach do phatrúin. Shíl mé go raibh an chéad dá chuid éasca go leor ach bhí an chuid deireanach an-dúshlánach. Thuig mé na ceisteanna agus na freagraí cuí ach níor éirigh liom na ceisteanna pátrúin a chríochnú faoin bhrú ama. Táim ag tnúth le mo thorthaí a fheiceáil!

# data[].attributes.headline
The Picture of Dorian Gray - Oscar Wilde

# data[].attributes.subject
The Picture of Dorian Gray - Oscar Wilde

# data[].attributes.body
Is scéal é seo faoi fear álainn, gleoite darbh ainm Dorian Gray. Tá sé chomh gleoite sin go ndéanann ealaíontóir pictiúr dá éadan. Nuair a fheiceann Dorian pictiúr an ealaíontóir, tuigeann sé don chéad uair an chumhacht atá aige agus titeann sé i ngrá lena aghaidh féin. Deir sé leis féin nach bhfuil sé riamh chun éirí sean agus áilleacht a aghaidh foirfe a scriosadh. Ach tagann athrú ar Dorian agus athraíonn sé ina fear gránna. Tá sé chomh mór leis féin anois go chaitheann sé anuas ar na daoine mórthimpeall leis agus déanann sé peacaí uafásach. Mar thoradh ar a peacaí, tosaíonn cuma an aghaidh sa pictiúr ag fáil níos sine, níos míofaire. Tuigeann sé anois go bhfuil an aghaidh sa pictiúr mar aghaidh a anam! Tá gach rud sa saol i lámha Dorian Gray, ach fós níl áthas air. Déanann an leabhar plé ar an moráltacht agus ceistíonn sé an léitheoir, an fearr cuma duine nó anam duine?

Thaitin scríbhneoireacht Oscar Wilde go mór liom, tá sé chomh éasca agus taitneamhach le léamh agus bíonn go leor línte cuí suimiúla aige go han-mhinic sa leabhar. Tá sé mórán cosúil le dán an bealach a scríobhann sé agus tagann sé amach le ráiteas giorraisc, deisbhéalach a chuireann an léitheoir ag smaoineamh. Ní hé gur aontaigh mé le gach ceann dá tuairimí ach chuaigh a modh smaoineamh go mór i gcion orm. Tá súil agam níos mó dá chuid litríocht a léamh i mbliana má tá an deis agam.

Tá an leabhar seo anois mar cheann de na leabhair is fearr liom. An t-aon gearrán a bhí agam ná i gcaibidil 10, déanann an údar plé ar leabhar a fhaigheann Dorian a athraíonn a chur amach ar an saol, ach ní dhéanann sé cur síos ar ábhar an leabhar. Creidim go bhfuil an páirt seo an-tábhachtacha do phlota an scéal agus go mbeidh deas níos mó plé a dhéanamh ar an leabhar mistéireach seo. Áfach, b’fhéidir go raibh an údar ag iarradh an mistéir sin a fhágáil suas do shamhlaíocht an léitheoir.

9/10

# data[].attributes.body
Chuaigh rang 4 Art ar turas chun Páirc an Chrócaigh agus reilig Glas Naíon inniu. Thaispeáin Jerry timpeall an stad muid agus d’inis sé scéalta faoi stair an stad, go háirithe i leith Bloody Sunday. D’fhoghlaim mé chomh maith go bhfuil sé mar an tríú stad is mó in Eoraip le spás ann do 83,200 duine! Ina dhiaidh sin, dhreap muid suas chun an dian chun an “Skyline Tour” a dhéanamh. Chuamar suas pasáiste chúng go dtí gur shroicheamar droichead ar bharr an stad a théann an bealach ar fad timpeall. Bhí radharc dochreidte againn ansin don chathair ar fad. D’inis Jerry roinnt scéalta gruama dúinn faoi Bram Stokes (údar den scéal Dracula) a d’fhás aníos sa cheantar áitiúil. Thaispeáin sé dúinn sainchomharthaí cáiliúla an chathair agus bhí scéal aige do gach ceann. Bhí sé aisteach foghlaim an méid sin fíricí faoi do chathair dúchais nach raibh ar eolas agat cheanna.

# data[].attributes.body
I ndiaidh Páirc an Chrócaigh shiúlamar go reilig Glas Naíon i nDroim Conrach. Bhuaileamar le bean a d’oibrigh ansin agus thug sí turas treoraithe den reilig dúinn. Dúirt sí go bhfuil timpeall 1.6 milliún mairbh adhlactha faoin talamh i nGlas Naíon, níos mó ná daonra iomlán Bhaile Átha Cliath! Idir Bram Stokes agus Cathair na Marbh, bhíomar tar éis go leor scéalta taibhsiúil a chloisteáil inniu. Chonaiceamar uaigheanna de chuid Charles Stewart Parnell, Éamon de Valera, Mícheál Ó Coileáin, Constance Markievicz agus go leor laochra cáiliúil eile i stair na hÉireann. An buaicphointe den turas ná tuama Daniel O’Connell. Bhí deis againn an tuama é féin a fheiceáil agus d’fhoghlaim muid faoina shaol agus an tionchar a d’imir sé ar ár dtír. Mhúscail an turas seo bród agus tírghrá ionam tar éis dom foghlaim faoi chrógacht na fir agus mná seo a d’íobair a saoil d’Éire.

# data[].attributes.body
Sa chéad seachtain do mo thaithí oibre, d'oibrigh mé ar feadh dhá lá ag deisiú rothair i siopa rothair darbh ainm The Bike Hub i nDún Laoghaire. Is gnólacht é a oibríonn mar ghnáth siopa rothar (ag díol rothair nua agus ag deisiú rothair) chomh maith le bheith ag bronnadh sean rothair deisithe ar daoine gan dídean, daoine bochta agus dídeanaithe.

Ar mo chéad lá, bhuail mé le Ethan, fear Spáinnis le stair aige sa rothaíocht sléibhe, agus mhúin sé dom na páirteanna éagsúla de rothair, conas a oibríonn siad agus conas iad a dheisiú. Ansin, nuair a thuig mé gach rud thug siad mo chéad rothar dom. Dheisigh mé na coscáin, na gíoranna, uaireanta na rothanna agus an slabhra i measc rudaí eile. D'úsáid mé páirteanna nua a bhí ann sa siopa agus atá urraithe ag an gComhairle Contae. Tar éis dom an rothar a dheisiú, ghlan mé síos é agus rothaigh mé timpeall na háite é chun a chinntiú go raibh sé slán.

Faoi dheireadh mo dhá lá, bhí cúig rothair deisithe agam. Caithfidh mé a rá gur thaitin an obair liom. Bhí sé an-teiripeach agus neamhspleách agus bhí a fhios agam gur ar son chúis maith a bhí sé. Dúirt Ethan go raibh fáilte agam teacht ar ais le mo rothar féin agus é a dheisiú!

Fiúntas: 8/10

Taitneamh: 7/10

# data[].attributes.body
Chaith mé an dá lá eile den seachtain in Ollscoil Teicneolaíocht Baile Átha Cliath. Tá aithne ag mo Mham ar léachtóir san ollscoil a thug cuairt timpeall an champas dom. Ar an gcéad lá, shuigh mé isteach i léachtanna agus ranganna saotharlainne, d'fhoghlaim mé faoin saol mar scoláire ollscoile, faoin bpost mar innealtóir agus d'fhoghlaim mé go leor faoin fisic (Dlí Boyle, An Éifeacht Bernoulli, Entropy).

Ar an dara lá, shuigh mé isteach i léacht faoi réimeanna. D'fhoghlaim mé conas CV a chruthú i gceart, an tábhacht a bhaineann le cuntas LinkedIn a chruthú sa lá atá inniu ann agus conas a bheith ullamh do agallaimh. Shuigh mé isteach ar léacht Dearadh Cruthaitheach freisin agus bhí deis agam printéir 3T a úsáid.

I tamaill chomh gearr sin, bhí ionadh orm ar an méid a d'fhoghlaim mé. Is ábhar an-suimiúil ar fad é an innealtóireacht agus bhain mé an-taitneamh as mo dhá lá i dTUD. Bheinn oscailte roimh aon deiseanna sa rannóg sin amach anseo.

Fiúntas: 9/10

Taitneamh: 7/10

# data[].attributes.body
Tar éis dom mo chéad seisiúin réigiúnach a dhéanamh i nGaillimh an bhliain seo chaite, fuair mé cuireadh chun teacht go dtí seisiúin náisiúnta Parlaimint Óg na hEorpa. Bhí an chomhdháil ar siúl i gCorcaigh ar feadh cúig lá thar an dara seachtain de saoire na Cásca. Thóg mé an traein thíos agus bhuail mé le mo chairde ón seisiún deireanach.

D’fhanamar i mbrú óga don seachtain, siúlóid deich nóiméad ón ollscoil ag a raibh an obair coiste ag titim amach. Bhí mé ar PECH, coiste a bhí dírithe ar iascaireacht a dhéanamh inbhuanaithe don todhchaí. Chaith mé féin agus na scoláirí eile (an formhór acu ó Éire agus cuid acu ó thíortha eile san Eoraip) ag déanamh taighde, ag díospóireacht agus ag ullmhú ár rún (resolution). I rith na hoíche, chuamar amach ag babhláil i Leisureplex, ag ithe i Marina Markets agus canadh agus ag damhsa i seónna talún. Ansin, ar an tríú lá, chuireamar ár gculaithe orainn don tionól mór san Óstán Metropole. Is anseo a cheistíomar na choistí eile faoina rúin agus a rinneamar díospóireacht chun ár rún féin a chosaint. Ar deireadh gach babhta, caitheann na scoláirí ar fad vóta (ar son nó i gcoinne) agus d’éirigh lenár rún le 58 vóta ar son agus 12 i gcoinne!

Ar an iomlán, bhain mé an-taitneamh as an seachtain seo. Déarfainn go raibh sé mar cheann de buaicphointí den cheathrú bliain. D’fhoghlaim mé an-chuid agus bhuail mé le go leor scoláirí shuimiúla ó fud fad na hEorpa. Tá súil agam go mbeidh mé ag dul taisteal chuig tíortha nua le EYP sa todhchaí.

# data[].attributes.attachment_caption
Leagan amach an aip íocaíocht cárta creidmheasa

# data[].attributes.body
Ar an 3ú Nollaig, bhailíomar airgead ó mhuintir na cathrach ar son an charthanacht Childline, in aonacht le muintir Íosagáin. Bhí orainn bioráin beaga na Nollag a dháileadh ar phraghas €3.

Bhailíomar ag Cúirt Stiofán ag 10:30 maidin Dé Máirt. Thug siad bosca mór biorán do ghach duine, fuaireamar ár bpáirtnéirí, ár sráideanna féin gur cheart dúinn díriú orthu, agus bileog le tuilleadh eolas maidir leis an aip íocaíocht cárta creidmheasa a bhí ar ár bhfóin againn.

Ar aghaidh liom féin agus Charlie Ó Máille ansin go dtí an siopa Kilkenny Design ar Shráid Nassau. Lá fuar a bhí ann agus bhí an chathair dubh le daoine. Bhí beirt cailíní thíos an bhóthair os comhair an Gheallaraí Náisiúnta agus triúr eile thíos an bhóthair ar Shráid Dawson. Thosaíomar ag ceistiú daoine, “Would you like to donate to Childline, sir/ma’am?”

Tar éis leathuair an chloig, bhí fiche euro bailithe againn. Tús maith leath na hoibre. Thosaigh mé ag cur in iúl do dhaoine go raibh an rogha acu a gcárta creidmheasa a úsáid agus is ansin a thosaigh an airgead ag teacht go dtapaigh inár dtreo. D’aithin mé chomh maith gur chaith daoine níos mó airgead nuair a thosaíonn tú comhrá leo. Chuir sé seo le taitneamh ár bpost agus mhéadaigh ár n-ioncam go mór. Is léir gur mhothaigh daoine go raibh orthu airgead a chaitheamh chun deireadh a chur leis an gcomhra! Mar shampla, bhí comhrá againn le bean cineálta ón Iorua a bhí ina múinteoir ealaíne. Chuireamar an méid sin ceisteanna uirthi gur bhronn sí €50 orainn.

Chuir go leor daoine ceisteanna orainn maidir leis an scoil ina rabhamar agus bhí deis nó dhó againn an Ghaeilge a chur faoi bhláth le daoine áirithe. Bhí aithne ag roinnt mhaith daoine ar an gColáiste - nach é an domhan atá beag!

Ó thaobh na diúltaithe a fuaireamar, bhí siad an-suimiúil ar fad. An cheann is coitianta ná nach raibh aon sóinseáil acu, ach bhíomar in ann an rogha cárta creidmheasa a thabhairt dóibh ansin, rud a bhí an-chabhrach ar fad.

D’aithin mé féin agus Charlie go raibh mná aosta mar an dream is flaithiúla don charthanacht le mic léinn Coláiste na Tríonóide sa dara háit. D’aithin Charlie go raibh dóchúlacht ard go bhronnadh fear airgead orainn agus é ag siúl lena chailín cara. Thaitin an teoiric sin liom agus rinneamar cinnte de chun a bheith an-ghlórmhar agus leannáin mórthimpeall. Níor bhac mórán mná nó fir linn a bhí idir na haoiseanna 30-50 bhliain d’aois. N’fheadar cén fáth, ach breathnú spéisiúil mar sin féin.

Áfach, bhí muintir na cathrach an-flaithiúil ar an mór iomlán agus idir airgead tirim agus digiteach, d’éirigh liom féin agus Charlie €182 a bhailiú don ISPCC! Bhíomar an-bhródúil linn féin agus chuamar chun bualadh lenár gcairde eile.

D’fhoghlaim mé go leor ón taithí seo:

Conas díolacháin a dhéanamh le strainséirí

Conas aip cárta creidmheasa a oibriú

Gan réamhchlaonadh a dhéanamh ar daoine (bhronn daoine nár fhéach an-saibhir an méid is mó airgead orainn agus ní raibh mórán ádh againn lasmuigh Brown Thomas - siopa uasaicme)

Tábhacht an obair dheonach agus an taitneamh gur féidir bhaint as

Conas diúltú ceart, béasach a dhéanamh

Anuas ar seo, bhí an deis againn am a chaitheamh le muintir Íosagáin agus tríd an obair dheonach bhuail mé le cúpla cailíní nach raibh an seans agam bualadh leo go dtí seo ar scoil nó lasmuigh. Shíl mé nach raibh aon míchompord ag baint leis toisc go raibh an sprioc céanna againn ar fad.

Ba bhealach iontach é chun aithne a chur ar dhaoine eile.

Fiúntas: 10/10

Taitneamh: 8/10

# data[].attributes.body
Inniu, ghlac mé páirt sa chúrsa “Public Access to Law” ar scoil. Tháinig bean a bhí mar abhcóide sinsearach sna Chúirteanna Coiriúlachta isteach ar scoil agus mhúin sí dúinn faoin chóras dlí, faoi ghairm mar dlíodóir agus conas a oibríonn trialacha cúirte. D’fhreagair sí ár gceisteanna iomadúla go foighneach.

Tar éis an bhriseadh, thosaíomar ag obair ar bhréag triail. Léigh sé amach an chás agus roghnaigh sí daoine chun a bheith mar charactairí sa triail. Bhí beirt abhcóide ionchúiseamh, beirt abhcóide cosaint, giúiré, breitheamh, ceathrar fianaigh agus an chúisí ag teastáil. Rinneamar dhá triail agus chuaigh mé mar abhcóide an chéad uair agus chúisí an dara huair.

Bhain mé an-sult as na trialacha agus thaitin sé liom cosaint a thabhairt do mo chliant. Ba bhreá liom a dhéanamh arís.

Fiúntas: 9/10

Taitneamh: 8/10

# data[].attributes.body
Is gearrsceal e seo on Ruis faoi fear gan moran adh aige sa ghra. Buaileann se le cailin la amhain ar an sraid agus titeann se i ngra lei. Is cailin og i agus ta a buachaill chara tar eis imeacht uaithi le deanai. Iarrann si ar an bpriomhcharactar cabhair a thabhairt di chun a leannain a aimisiu aris. Ta an priomhcharactar chomh splanctha ina diaidh go aontaionn se, ag iarradh nios mo ama a chaitheamh lei. Tar eis cupla la ag fanacht don sean leannain, cailleann an cailin og dochas agus eirionn si an-fheagach. Athraionn si a intinn agus titeann si i ngra leis an bpriomhcharactar! Ta se ar bis agus is leir go mbeidh crioch sona leis an sceal, ach ar deireadh, direach agus iad sios an sraid le cheile, buaileann siad leis an sean leannain agus ritheann an cailin ar ais chuige.

Bhi an leabhar seo scriofa i mbealach alainn ach shil me go raibh an sceal e fein sach bronach agus diomach.

6/10

# data[].attributes.body
Is ursceal Francach e seo faoi fear nach bhfuil ro-bhuartha faoi aon rud ina shaol, agus a mharaionn fear ar an tra la amhain 'toisc go raibh an grian ro-laidir'. Ta an chuid eile den sceal faoin gcas cuirte ina dheantar an chinneadh go mbeadh se curtha chun bais. Cheap me go raibh dearcadh an priomhcharactar barruil, nior lig se do aon rud chur as do - chuaigh se go hiomlan 'with the flow', mar a deirtear as Bearla.

D'fhoghlaim me nios deanai go ghlaotar 'eiseachas' ar an bhfealsunacht seo, agus go raibh se an-coitianta san am ina raibh Camus ag scriobh - direach tar eis an Dara Cogadh Domhanda. Suimiuil

8/10

# data[].attributes.body
Chuamar ag rothaíocht sléibhe ar an 15ú Samhain. Ní raibh sé riamh déanta agam ach chuaigh mé i dtaithí ar na chursaí go tapaigh agus thaitin sé go mór liom. Is mothúcháin iontach é a bheith amuigh ann, ar barr sléibhe le do chairde agus sibh ag rásaíocht thíos cúrsaí ar rothair. Mhothaigh mé go raibh gach duine ag baint sult as. Ba bhreá liom é a dhéanamh arís go luath

Fiúntas: 6/10

Spraoi/Taitneamh: 10/10

# data[].attributes.body
Tháinig beirt bean isteach sa scoil ón eagraíocht Young Social Innovators. Is eagraíocht náisiúnta é a thugann guth do dhaoine óga maidir lena fadhbanna a mhothaíonn siad sa sochaí. Chuir siad roinnt ceisteanna orainn ar nós; cad iad na fadhbanna is measa sa Domhain sa lá ata inniu ann?, Rud amháin a chuireann fearg/brón ort, Rud amháin ar cheart a bheith ag gach duine. Ansin, thug siad nuachtáin dúinn agus bhí orainn anailís a dhéanamh ar na scéalta sa nuachtáin chun fadhb sóisialach a aimsiú. Mhúin siad na Sustainable Development Goals de chuid na Náisiúin Aontaithe dúinn agus bhí orainn ár bhfadhb a nascadh leis an gcuspóir cuí agus ansin, réiteach a chruthú ar an bhfadhb. Thaitin an chúrsa seo liom toisc gur chuir sé na ceisteanna ceart orainn mar dhaoine óga, thug sé deis dúinn labhairt amach ar na ábhair a chuireann isteach orainn. Áfach, ní chreidim gur thug an cheardlann an scileanna, smaoineamh, nó cabhair i dtaca leis na fadhbanna seo a réiteach. Is é mo thuairim go mbeadh an ceardlann seo níos fiúntaí dá mhúinfeadh sé dúinn conas dul i ngleic le fadhbanna an lae inniu.

Taitneamh: 6/10

Fiúntas: 6/10

# data[].attributes.body
Bhí an chéad cruinniú againn leis an gcoiste cláir inniu. Bhuaileamar leis an Máistir Mac an Rí, múinteoir Íosagáin atá i gceannas ar an gcoiste agus leag sé amach na spriocanna atá romhainn don chláir:

3000 euro a bhailiú ó chomhlachtaí agus gnólachtaí i gcomhair fógraí sa chláir

Aistí agus ailt a scríobh maidir leis an scéal é féin agus ár dtaithí leis an gceoldráma

Pictiúir, ainm agus ról a fháil do chuile duine sa bhliain

Comórtas ealaíne a eagrú don chlúdach

Chríochnaigh mé m’alt ar stair an cheoldráma, ach tá go leor oibre le déanamh fós

# data[].attributes.body
Bhí an chéad cruinniú againn leis an gcoiste cláir inniu. Bhuaileamar leis an Máistir Mac an Rí, múinteoir Íosagáin atá i gceannas ar an gcoiste agus leag sé amach na spriocanna atá romhainn don chláir:

3000 euro a bhailiú ó chomhlachtaí agus gnólachtaí i gcomhair fógraí sa chláir

Aistí agus ailt a scríobh maidir leis an scéal é féin agus ár dtaithí leis an gceoldráma

Pictiúir, ainm agus ról a fháil do chuile duine sa bhliain

Comórtas ealaíne a eagrú don chlúdach

Chríochnaigh mé m’alt ar stair an cheoldráma, ach tá go leor oibre le déanamh fós

# data[].attributes.body
Thar an samhradh, chaith mé coicís ag obair i nGaeltacht Coláiste UISCE ag obair mar chinnire. Obair deacair a bhí ann uaireanta ach ar an mór iomlán, bhain mé an-sult as a bheith i mo chinnire. D’fhoghlaim mé conas déileáil le grúpaí móra de dhaoine, go háirithe páistí fiáine, conas aire ceart a thabhairt dóibh agus conas an Ghaeilge a mhúineadh dóibh. D’fhoghlaim mé freisin conas clársheoltóireacht a dhéanamh agus tá spéis agam níos mó clársheoltóireacht a chleachtadh amach anseo. Chruthaigh mé gaol maith le grúpa leaids a bhí mar chinnirí freisin agus tá caidreamh eadrainn anois - leathbhliain níos déanaí. Mar chéad post ní raibh sé leadránach in aon chor agus thoill mé 500 euro as! B’fhiú go mór é.

Taitneamh: 7/10

Fiúntas: 7/10

# data[].attributes.body
Seo alt a scríobh mé ar stair an scéal Aladdin. Chabhraigh an Máistir Ó Duinneacha liom ord agus eagar a chur air

# data[].attributes.body
Is gearrscéal Gearmánach é seo faoi fear a dhúisíonn lá amháin agus é ina chiaróg. Is eisean an saothraí dá theaghlach; tá post aige i mbanc sa chathair agus tá na baill eile dá chlann ar fad dífhostaíthe. Brathann siad air chun bia a chur ar an mbord dóibh. Nuair a aithníonn siad a chás, níl aon comhbhá acu dó, ach fearg gur lig sé síos iad. Tar éis tamaill, titeann an chlann go bochtanas agus in ionad dul amach chun fostaíocht a lorg cuirtear an milleán ar fad ar an gciaróg bocht, atá fós greamaithe ina sheomra.

Is é seo an dara leabhar de chuid Kafka gur léigh mé agus níor athraigh sé mo thuairimí air. Mar aon le The Trial, is scéal grauma, dorcha agus éadóchasach. Is féidir liom a admháil go bhfuil teachtaireacht cumhachtach iontu (m/sh: is meafar é Metamorphosis ar tinneas díblithe) ach tá a leabhair chomh duairc sin nach bhfuil aon inspreagadh ionam chun iad a léamh. Mothaíonn sé ar nós bráca an leathanach a chasadh uaireanta.

6/10

# data[].attributes.body
Chaith mé seachtain in oifigí Arthur Cox, ceann de na comhlachtaí dlí is mó sa tír mar taithí oibre. Fuair mé áit ar an gcúrsa de bharr ríomhphost a sheol mé níos luaithe sa bhliain. Bhí timpeall 30 scoláire eile ar an gcúrsa agus fuaireamar léargas iontach ar domhan an dlí agus an post mar dlíodóir. Fuaireamar leachtanna ar na cineálacha éagsúla dlí lena dhéileálann an comhlacht cosúil le dlí fostaíocht, dlí corparáideach agus dlí na hiomaíochta. Bhí deis againn ceisteanna a chur air páirtnéirí an chomhlacht, a thug saineolas luachmhar dúinn. Dúirt ceann de pairtnéirí liom gurb iad na scileanna is tábhachtach mar dlíodóir na; cumarsáid, idirbheartaíocht, bainistíocht ama, eitic oibre agus ionracas.

Rinneamar dhá bhréagtrialacha i ngrúpaí agus bhí tionscnamh ar dlí fostaíocht le déanamh againn chomh maith. Ar an lá deireanach, rinneamar ceardlann ar conas ullmhú d'agallaimh agus conas CV sonrach a chur le cheile.

Bhain me an-taitneamh as an seachtain seo. Bhuail me le go leor daoine suimiúla agus tá se níos soiléire dom anois cad ata i gceist le post mar dlíodóir.

Taitneamh: 8/10

Fiuntas: 8/10

# data[].attributes.body
Is baill de fhoireann díospóireachta na scoile mé i mbliana, in aonacht le Eoin Ó Ghabháin agus Ted Ó Huigínn. Ní raibh mé in ann páirt a ghlacadh don chéad babhta (bhí taithí oibre agam) ach bhí an máistir Ó Dúllaing sásta glacadh liom don dara babhta.

An rún a bhí againn ná “Tá caighdeán maith maireachtála againn in Éireann” agus bhíomar, mar Foireann B, i gcoinne an rún sin. Inár gcoinne bhí ár gcairde Coláiste Íosagáin, Gaelcholáiste na Mara agus Coláiste Muire. Bhí mé féin mar an dara chainteoir agus labhair mé faoi ár gcóras sláinte agus an easpa áiseanna faoin tuath.

Is léir gur chuamar i gcion ar na moltóirí an oíche, agus chuamar ar aghaidh go dtí an chéad babhta eile, in aonacht le na cailíní Íosagáin, a bhí an-láidir ar fad.

# data[].attributes.attachment_caption
An chéad prótótíp do hata na saighdiúirí 

# data[].attributes.body
Mar chuid de mo phost ar an gcoiste feisteas, bhí orm féin, Zach, Cillian agus Charlie deich hataí a chruthú do saighdiúirí Jafar sa cheoldráma. Thógamar inspioráid ón gcarachtar Lisan Al-Gaib ón scannán Dune.

# data[].attributes.body
Is leabhar an-bhrónach í seo faoi Esther Greenwood, bean óg cliste le cumas aici sa scríobhnóireacht. Leanann an léitheoir Esther timpeall Nua Eabhrac agus na eachtraí ar a théann sí. Ansin, timpeall leath bhealach tríd an leabhar caileann Esther a cumas chun léamh agus scríobh. Tagann ísle brí uafásach uirthi agus déanann sí iarracht lámh a chuir ina bás féin.

Meastar gur cineál leath-dírbheatháisnéis é The Bell Jar ar saol an údar. Mar aon le Esther, bhí Sylvia Plath ina scríbhneoir agus file dochreidte agus throid sí in aghaidh fadhbanna meabharshláinte dá saol ar fad. Chuir Sylvia Plath lámh ina bás féin 28 lá tar éis foilsiú an úrscéal.

Ar deireadh thiar thall, is leabhar an-éifeachtúil é seo. Bhíos go hiomlán curtha faoi dhraíocht scríobhnóireacht an údar leis na meafair mórthaibhseach a d'úsáid sí. Cé gur ar ábhar trom, tuirsiúil a bhí an leabhar scríofa, scríobhadh i mbealach chomh álainn, caoin é. Táim ag súil le filíocht Plath a léamh agus a fhoghlaim don Ardteist.

8/10

# data[].attributes.body
Tháinig an Irish School of Excellence isteach sa scoil chun blaiseadh a thabhairt dúinn ar conas carr a thiomáint.

I dtús báire mhúin siad na páirteanna den charr agus a hinneall, conas ola a athrú agus conas cinntiú go bhfuil gach páirt den charr ag oibriú mar is cóir. Ansin, mhúin siad dúinn conas roth a athrú i gcás éigeandáil ar an mbóthar, scil rí-thábhachtach don tiomáint.

Tar éis an meicnic, rinneamar rothlú go dtí grúpa eile. Ag an ngrúpa seo fuaireamar ar fad spéaclaí nó ‘Drunk Goggles’ mar a ghlaoigh mo dhuine orthu. Imríonn na spéaclaí tionchar ar radharc do shúile agus tú ag caitheamh iad, ar nós go bhfuil tú ólta. Thug an fear liathróidí peile dúinn agus bhí orainn iarracht a dhéanamh cúl a scóráil leis na spéaclaí á chaitheamh againn. Ní dóigh liom go ndeachaigh an liathróid isteach fiú uair amháin - bhí an-ghreannmhar ar fad. Ceacht éifeachtach a bhí ann mar sin féin, muna bhfuil tú in ann liathróid peile a chiceáil conas go mbeadh tú in ann carr a thiomáint abhaile?

Ansin, bhogamar ar aghaidh go dtí an carr é féin. Mhúin an fear dúinn conas an crág (clutch) a úsáid leis na giaranna. Lig sé dúinn an cúirt cispheile a timpeallú leis an gcarr agus gluaiseacht droim ar ais a dhéanamh freisin. Bhí sé níos éasca ná mar a shíl mé go mbeadh sé, ach ag an am céanna ní dheachaigh mé os cionn luas 20 céim san uair.

Tar éis am lón, chuamar thuas go seomra 17 chun scrúdú teoiric a dhéanamh ar na iPads. Bhí 30 marc as 35 ag teastáil chun pas a fháil. Fuair mé 29 marc. Is léir go bhfuil níos mó staidéar ag teastáil uaim. Thaispeáin an fear dúinn conas meastachán árachas a fháil agus an costas a bhaineann le carr a thiomáint go laethúil, go háirithe mar dhuine óg gan mórán taithí. Caithfidh mé a rá go raibh ionadh orm!

Tá spéis agam leanúint leis an tiomáint amach anseo agus tá súil agam mo scrúdú teoiric a dhéanamh roimh deireadh an cheathrú bliain. Tá leabhar cleachtadh de chuid an RSA ceannaithe agam chun cabhrú liom

Taitneamh: 6/10

Fiúntas: 8/10

# data[].attributes.body
Tar éis saoire na Nollag chuaigh mé féin agus mo chlann ar turas sciála le chlann mo chara chuig Alpa na Fraince. Bhí sé mo thríú uair ag sciáil agus mo cheathrú uair sa Fhrainc i 2024.

Bhí aimsir bhreá againn ag tús an seachtain ach d’éirigh sé thar a bheith stoirmiúil sa dá lá deireanach. D’fhoghlaim mé go leor faoin tíreolas ar an turas seo, agus an éifeacht atá ag an aimsir ar an gcaighdeán sneachta. Anuas ar seo, bhí orm go leor léarscáileanna a léamh, go háirithe nuair a chuaigh mé féin agus mo chara “off piste”.

Bhí deis agam mo Fhraincis a chleachtadh ann freisin, ag léamh comharthaí agus ag ordú mo dhinnéar sa tráthnóna.

Rinne mé féin agus mo chara trí fhána dubh agus shroich mé ard luas de 74km/h ar fána eile, curiarracht nua domsa.

Seachtain iontach a bhí ann agus táim an-bhuíoch as an taithí.

Fiúntas: 6/10

Taitneamh: 10/10

# data[].attributes.body
Ag deireadh mí Iúil, rinne mé cúrsa trí lá chun mo cheadúnas bád mótair a bhaint amach. Ar Lough Corrib a rinne mé mo thraenáil le Donncha Mac Cobb, captaen RNLI, teagascóir de chuid Seoltóireacht Éireann agus cara chlainne. Rinneamar roinnt drilleanna, teoiric agus cleachtadh stiúradh ar an loch ar an gcéad lá. Ar an dara lá, is cleachtadh i gcomhair éigeandála a bhí i mbun againn agus ar an tríú lá bhí orm an bád a stiúradh suas go oileán gan ach compás. Fuair mé mo cheadúnas agus bhí mé an-sásta liom féin. Táim ag tnúth len é a usáid ar an loch amach anseo, agus thar lear fiú. Tháinig mo chara Dan thíos chun geábh a thabhairt ar an loch liom, an maiden voyage mar a deirtear.

Fiúntas: 8/10

Spraoi: 9/10

# data[].attributes.headline
An Roinn Gnóthaí Eachtracha agus Trádála 

# data[].attributes.subject
An Roinn Gnóthaí Eachtracha agus Trádála 

# data[].attributes.body
Ghlac mé páirt i gcomórtas chun aiste a scríobh faoi gnóthaí eachtracha agus an duais a bhí ann ná chun cúrsa trí lá a dhéanamh i dTeach Iveagh, ceanncheathrú an DFA. Bhí timpeall 25 scoláire eile ar an gcúrsa.

Thar an trí lá, bhuail mé le polaiteoirí, ambasadóirí agus saineolaí a thug léachtanna dúinn maidir lena phost. Fuaireamar eolas maidir le post an ambasadóir agus postana san Aontas Eorpach chomh maith. Thugamar cuairt ar oifig na bpas agus bhí seisiún Múnla na Náisiúnta Aontaithe againn chomh maith. Chaitheamar tráthnóna san Éispearas Eorpach san ionchathair ag foghlaim faoin Aontas Eorpach.

Ar an lá deireanach, thugamar cuairt ar teach cónaithe ambasadóir an tSeapáin. D’ól mé tae agus milseáin Seapánach agus chuir siad seó damhsa agus boghdóireachta ar siúl dúinn. Ansin, chuamar ag siúl timpeall na gairdín móra Seapánach ag cúl an teach. Taithí uathúil a bhí ann go cinnte.

Bhain mé an taitneamh agus fiúntas as an gcúrsa. Tá smaoineamh níos fearr agam anois ar chéard ba mhaith liom a dhéanamh amach anseo, ar scoil agus go profaisiúnta.

Taitneamh: 8/10

Fiúntas: 10/10

# data[].attributes.body
Rinne mé cúrsa taithí oibre i gcomhlacht leigheas darbh ainm AbbVie an tseachtain seo. Oibríonn m’athair don chomhlacht agus bhí sé in ann áit a fháil dom ar an gcúrsa dá bharr.

Bhí triúr intéirneach ó DCU ag stiúradh an chúrsa don seachtain. Bhí seisear dalta eile ar an gcúrsa liom, iad ar fad ag teacht ó áiteanna éagsúla timpeall na tíre. D’fhoghlaim muid faoi cuspóir agus aidhm an chomhlacht, na foirne difriúil atá ann san oifig chun an chuspóir sin a bhaint amach agus na freagrachtaí laethúil atá ar fostaithe ó na foirne difriúla. Thar an tseachtain bhí deis agam labhairt le eolaí, dochtúirí, daoine ghnó, dlíodóirí, bainisteoirí airgeadais agus fiú bainisteoir ginearálta na tíre.

Caithfidh mé a rá gur fhoghlaim mé an-chuid sa cheithre lá a bhí mé ann. D’fhoghlaim mé an chaoi ina dhéantar leighis nua, an chaoi a oibríonn trialacha chliniciúil, conas maoiniú a fháil ón rialtas chun leigheas a chur ar an mhargadh agus conas leigheas a fhógrú go dleathach. Anuas ar sin, mhúin siad go leor scileanna dúinn ar nós scileanna airgead pearsanta, scileanna cumarsáide agus idirbheartaíochta chomh maith le comhairle ginearálta a chabhróidh linn i bpostana amach anseo. Tar éis dom a chúrsa seo a dhéanamh, tuigim go bhfuil go leor bealaí gur féidir a leanúint chun do “dream job” a fháil agus go bhfuil sé rí-thábhachtach gairmréim a roghnú atá do chroí isteach leis. Tagann na fostaithe in AbbVie ó go leor cúlra éagsúla, cumais éagsúla agus tuairimí éagsúla, ach tagann siad ar fad le chéile chun leighis nua a chruthú do dhaoine tinn.

Rud eile a chur le mo thaithí in AbbVie ná an atmaisféar dearfach oibre. Bhí na fostaithe ar fad an-chairdiúil lena chéile agus liom féin agus bhí meon dearfach, tacúil le aithint san oifig. Deir mo Dhaid go bhfuil sé an dearcadh seo de bharr an solúbthacht atá ann do na fostaithe. Is léir go bhfuil “work-life balance” an-mhaith ag an gcomhlacht agus cuireann sé sin le sásamh na fostaithe. Cheapaim go mbeadh mé sásta ag obair do chomhlacht den sórt céanna amach anseo, toisc go ndeachaigh an atmaisféar oibre sin chomh mór i gcion orm.

Taitneamh: 8/10

Fiúntas: 10/10